Na temelju članka 87. Zakona o proračunu („Narodne novine“, broj 87/08, 136/12 i 15/15) i članka 3. Pravilnika o postupku zaduživanja te davanja jamstva i suglasnosti jedinica lokalne samouprave i područne (regionalne) samouprave („Narodne novine“, broj 55/09) te članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13 i 14/13 i „Službeni glasnik Grada Drniša“, broj 4/15,1/18, i 1/19-pročišćeni tekst), Gradsko vijeće Grada Drniša na 14. sjednici, održanoj dana 26. ožujka 2019. godine donijelo je

O D L U K U

o kreditnom zaduženju Grada Drniša

I

Odobrava se kreditno zaduženje Grada Drniša u iznosu od **5.743.000,00 kn** kod **Zagrebačke banke d.d., Zagreb**, uz slijedeće uvjete:

1. Vrsta kredita: dugoročni kredit u kunama
2. Razdoblje i dinamika korištenja kredita: sukcesivno prema potrebi, najkasnije do 30.06.2020.god.
3. Poček: 1 godina
4. Početak otplate: 10.08.2021.
5. Rok povrata kredita: 10.07.2025. odnosno 4 godine od prijenosa kredita u otplatu
6. Dinamika otplate glavnice: u 48 uzastopnih rata
7. Dinamika otplate kamata: mjesečno za vrijeme korištenja i otplate kredita s dospijećem 10. dan po isteku mjeseca
8. Kamatna stopa: 1,85% godišnje, fiksna
9. Interkalarna kamatna stopa: jednaka redovnoj 1,85%
10. Kamata za vrijeme počeka: jednaka redovnoj 1,85%
11. Zatezne kamate: u visini stope zakonskih zateznih kamata
12. Naknada za obradu kredita: bez naknade
13. Naknada za rezervaciju kredita: bez naknade
14. Naknada za prijevremenu otplatu kredita: bez naknade
15. Efektivna kamatna stopa: 1,87% godišnje, fiksna
16. Instrumenti osiguranja otplate: zadužnica

II

Dugoročni kredit iz članka 1. ove Odluke će se koristiti za međufinanciranje kapitalnih projekata Grada Drniša:

1. Financiranje provedbe projekta Adriatic Canyoning – uređenje biciklističkih staza, a na temelju međupartnerskog sporazuma Interreg IPA Cross-border Cooperation Programme Croatia-Bosnia and Herzegovina-Montenegro 2014-2020, sklopljenog na temelju Subsidy Contract Number: 2017HR-BA-ME 128, u iznosu od =2.000.000,00 HRK
2. Financiranje provedbe projekta Natura Drniš – održivi razvoj drniške prirodne baštine pod ekološkom mrežom Natura 2000, na temelju Ugovora od dodjeli bespovratnih sredstava za projekte koji se financiraju iz fondova u financijskom razdoblju 2014.-2020., broj KK.06.1.2.02.0022, potpisanom sa Ministarstvom regionalnog razvoja i fondova Europske unije, Zagreb i Središnjom agencijom za financiranje i ugovaranje programa i projekata Europske unije, u iznosu od =3.743.000,00 HRK

III

Zadužuje se Upravni odjel za gospodarstvo, financije i društvene djelatnosti za pripremu sve potrebne dokumentacije za dobivanje suglasnosti Vlade RH za kreditno zaduženje Grada Drniša.

IV

Ugovor o kreditu sa Zagrebačkom bankom d.d., Trg bana Josipa Jelačića 10, Zagreb, potpisati će se nakon dobivanja suglasnosti Vlade RH na zaduženje.

V

Ova Odluka stupa na snagu prvog dana od dana objave, a objaviti će se u „Službenom glasniku Grada Drniša“.

GRAD DRNIŠ

GRADSKO VIJEĆE

PREDSJEDNIK:

Ante Pleadin

KLASA:403-02/19-20/1

URBROJ:2182/06-19-09

Drniš, 26. ožujka 2019. godine