Na temelju članka 90. i članka 91.stavak 2. Zakona o proračunu („Narodne novine“, broj 87/08, 136/12 i 15/15) i članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13 i 14/13 i „Službeni glasnik Grada Drniša“, broj 4/15, 1/18, i 1/19-pročišćeni tekst), a po zahtjevu Dječjeg vrtića Drniša (KLASA: 403-01/19-01/02, URBROJ: 2182/06-4-3-2-19-7 od 12.03.2019. godine), Gradsko vijeće Grada Drniša na 14. sjednici, održanoj dana 26. ožujka 2019. godine donijelo je

**O D L U K U**

**o davanju suglasnosti za kreditno zaduženje Dječjeg vrtića Drniš**

**i davanju jamstva Grada Drniša na kreditno zaduženje Dječjem vrtiću Drniš**

Članak 1.

Grad Drniš daje suglasnost za kreditno zaduženje Dječjem vrtiću Drniši Grad Drniš daje jamstvo na kreditno zaduženje Dječjem vrtiću Drniš u iznosu od 1.650.000,00 kn kod

Zagrebačke banke d.d., Zagreb, uz slijedeće uvjete:

1. Vrsta kredita: dugoročni kredit u kunama
2. Razdoblje i dinamika korištenja kredita: sukcesivno prema potrebi, najkasnije do 30.06.2020.god.
3. Poček: 1 godina
4. Početak otplate: 10.08.2021.
5. Rok povrata kredita: 10.07.2025. odnosno 4 godine od prijenosa kredita u otplatu
6. Dinamika otplate glavnice: u 48 uzastopnih rata
7. Dinamika otplate kamata: mjesečno za vrijeme korištenja i otplate kredita s dospijećem 10. dan po isteku mjeseca
8. Kamatna stopa: 1,85% godišnje, fiksna
9. Interkalarna kamatna stopa: jednaka redovnoj 1,85%
10. Kamata za vrijeme počeka: jednaka redovnoj 1,85%
11. Zatezne kamate: u visini stope zakonskih zateznih kamata
12. Naknada za obradu kredita: bez naknade
13. Naknada za rezervaciju kredita: bez naknade
14. Naknada za prijevremenu otplatu kredita: bez naknade
15. Efektivna kamatna stopa: 1,87% godišnje, fiksna
16. Instrumenti osiguranja otplate: zadužnica uz supotpis Ugovora o dugoročnom kreditu

Članak 2.

Daje se suglasnost Dječjem vrtiću Drniš da pod uvjetima iz članka 1. ove Odluke s

Zagrebačkom bankom d.d., Trg bana Josipa Jelačića 10, Zagreb, sklopi Ugovor o dugoročnom kreditu.

Ovlašćuje se Gradonačelnik, da pod uvjetima iz članka 1. ove Odluke, potpiše bjanko zadužnicu u svojstvu jamca platca, kao i da poduzme svaki drugi pravni posao u svezi s realizacijom kredita.

Članak 3.

Dugoročni kredit iz članka 1. ove Odluke će se koristiti za financiranje izgradnje Dječjeg vrtića u Drinovcima.

Članak 4.

Dječji vrtić Drniš će osigurati financijska sredstva za uredno podmirivanje obveza prema rokovima iz Ugovora o kreditu.

Članak 5.

Ako u vremenu od donošenja ove Odluke do sklapanja Ugovora o dugoročnom kreditu dođe do smanjenja kamatne stope, odobrava se sklapanje aneksa ugovora sa smanjenom kamatnom stopom u odnosu na stopu iz članka 1. ove Odluke.

Članak 6.

Ugovor o kreditu sa Zagrebačkom bankom d.d., Trg bana Josipa Jelačića 10, Zagreb, potpisati će se nakon dobivanja suglasnosti Gradskog vijeća Grada Drniša te Ministarstva financija, za zaduženje.

Članak 7.

Ova Odluka stupa na snagu prvog dana od dana objave, a objaviti će se u „Službenom glasniku Grada Drniša“.

GRAD DRNIŠ

GRADSKO VIJEĆE

PREDSJEDNIK:

Ante Pleadin