Na temelju članka 57. Zakona o porezu na dohodak („Narodne novine“, broj 115/16 i 106/18), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19) te članka 51. Statuta Grada Drniša („Službeni vjesnik Šibensko-kninske županije“, broj 15/09, 4/13, 11/13 i 14/13 i „Službeni glasnik Grada Drniša“, broj 4/15 ,1/18 i 1/19-pročišćeni tekst), Gradsko vijeće Grada Drniša, na 14. sjednici održanoj dana 26. ožujka 2019. godine, donijelo je:

**ODLUKU O IZMJENI ODLUKE**

**o visini paušalnog poreza po krevetu, po smještajnoj jedinici u kampu i**

**smještajnoj jedinici u objektu za robinzonski smještaj na području**

**Grada Drniša**

Članak 1.

U članku 6. Odluke o visini paušalnog poreza po krevetu, po smještajnoj jedinici u kampu i smještajnoj jedinici u objektu za robinzonski smještaj na području Grada Drniša, („Službeni glasnik Grada Drniša“, broj 1/19) iza riječi „Drniša“ zarez se **zamjenjuje točkom**, a riječi:

**„a primjenjuje se od 1. siječnja 2019. godine“ brišu se.**

Članak 2.

Ova Odluka stupa na snagu osmog dana od objave u „Službenom glasniku Grada Drniša“.

Članak 3.

Ova Odluka objavit će u „Službenom glasniku Grada Drniša“ te će se dostaviti Ministarstvu financija, Poreznoj upravi u roku od osam dana od dana njezina donošenja.

KLASA: 410-10/19-10/1

URBROJ: 2182/06-19-14

GRAD DRNIŠ

GRADSKO VIJEĆE

Predsjednik:

Ante Pleadin

DOSTAVITI:

* Ministarstvo financija, Zagreb, Katančićeva 5
* Porezna uprava-Područni ured Šibenik, Obala hrvatske mornarice 3,Šibenik
* Gradonačelnik
* Upravni odjel za gospodarstvo, financije i društvene djelatnosti
* Službeni glasnik Grada Drniša
* Pismohrani