

**REPUBLIKA HRVATSKA**

**ŠIBENSKO - KNINSKA ŽUPANIJA**



**GRAD DRNIŠ**

**GRADSKO VIJEĆE**

KLASA: 940-06/19-60/1

URBROJ: 2182/06-19-03

Drniš, 26. ožujka 2019. godine

Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15-Ispravak i 123/17), te članka 51. i 105. Statuta Grada Drniša („Službeni vjesnik Šibensko – kninske županije“, broj 15/09, 4/13, 11/13 ,14/13 i „Službeni glasnik Grada Drniša“, broj 4/15,1/18 i 1/19-pročišćeni tekst), Gradsko vijeće Grada Drniša temeljem zahtjeva Gradonačelnika Grada Drniša KLASA: 940-06/19-60/1,URBROJ:2182/06-19-02 na svojoj 14. sjednici održanoj dana 26. ožujka 2019. godine d o n o s i

**O D L U K U**

**o davanju suglasnosti Gradonačelniku Grada Drniša za sklapanje ugovora**

**o kupoprodaji nekretnine, čest.zem.1810/11 Z.U.2451 k.o. Drniš**

**I**

Daje se suglasnost Gradonačelniku Grada Drniša za raspolaganje ostalom imovinom čija ukupna vrijednost je viša od 0,5% iznosa prihoda bez primitaka ostvarenih u godini koja prethodi godini u kojoj se odlučuje, za stjecanje nekretnine sklapanjem kupoprodajnog ugovora između prodavatelja Srednje škole Ivana Meštrovića Drniš i kupca Grada Drniša čest.zem.1810/11 Z.U.2451 k.o.Drniš neplodno površine 815 m2, koji se nalazi neposredno uz sjeveroistočnu među školskog centra Ivana Meštrovića, izravnom pogodbom po utvrđenoj tržišnoj cijeni u iznosu od 90.465,00 kuna ustvrđenoj od strane ovlaštenog stalnog sudskog vještaka za graditeljstvo Ivice Božića, a u svrhu izgradnje gradskog parkirališta.

**II**

                Kupoprodajna cijena iznosi **90.465,00 HRK** , a porez na promet nije uračunat u kupoprodajnu cijenu.

**III**

Ova Odluka stupa na snagu prvog dana od dana objave, a bit će objavljena u „Službenom glasniku Grada Drniša“.

**PREDSJEDNIK:**

Ante Pleadin

Dostaviti:

-Gradonačelnik

- Službeni glasnik Grada Drniša

-Pismohrana